stanford-oval/wikipedia huggingface dataset:
עין ליבנה

| --- | --- |

 מיקום המעיין
 אזור:  גוש עציון
 קואורדינטות:  31°39′48″N 35°05′48″E﻿ / ﻿31.6633°N 35.0968°E﻿ / 31.6633; 35.0968
 נתוני המעיין
 סוג זרימה:  מעיין איתן
 גישה למעיין
 נגישות לציבור:  פתוח
 דרך גישה:  דרך עפר מסומנת ירוק מבת עין ב׳
  (למפת הרי ירושלים מוגדלת) עין ליבנה(למפת הרי ירושלים רגילה) עין ליבנה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין ליבנה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין ליבנה
עין ליבנה הוא מעיין שכבה הנובע באפיק נחל ליבנה ממערב ליישוב בת עין, בגוש עציון. מי המעיין ממלאים בריכה קטנה ורדודה שמעליה מתנשא עץ גדול. מהבריכה הקטנה זורמים המים לבריכת בטון רבועה וגדולה בעומק 2-3 מטרים. את הבריכה בנו הבריטים בתחילת המאה העשרים לטובת תושבי הכפר ג'בעה, המרוחק כמה קילומטרים מהמקום. בבריכה שוחים דגי זהב גדולים שהניחו בה מטיילים. ליד הבריכה  ספסלים, שולחנות פיקניק ועצי צל ופרי גדולים שנטעו תושבי בת עין.
הגישה למעיין מדרך עפר משובשת המלווה את אפיק הנחל, מסומנת בסימון שבילים ירוק ונמצאת במורדות בת עין ב'. הגישה הקשה והקרבה לעין חובילה הנגיש יותר משאירות את המעיין ריק ממבקרים באופן יחסי, בימות השבוע. הגישה לנחל ברכב 4x4 או טרקטורונים אפשרית.
כמה מאות מטרים מצפון-מזרח למעיין, בראש הרכס, נמצאת חורבת ג'ומג'ום, כפר חקלאי מבוצר שהיה מיושב בתקופה הרומית הקדומה, בזמן מרד בר כוכבא ובתקופה הביזנטית. ככל הנראה שימש המעיין כאחד ממקורות המים של היישוב.
בחודשים מרץ, אפריל ומאי פורחים בסביבת המעיין פרחי מרווה כחולה הנדירים והמוגנים.
מנוח אסא

מנוח אסא ב-2005
מנוח אסא (16 ביולי 1948 סופיה, הרפובליקה העממית של בולגריה – 10 במאי 2016, בת ים, ישראל), היה כדורגלן ישראלי, אשר שיחק לרוב בעמדת המגן בקבוצת מכבי יפו.
קורות חייו

מנוח אסא נולד בסופיה בירת בולגריה למשה ורוזה. בגיל שלושה חדשים עלתה משפחתו במסגרת העלייה ההמונית לישראל והתיישבה ביפו, סמוך לפרדס דג'אני אשר בתחומו הוקם "מגרש הפחים" של מכבי יפו. ב-1958 הצטרף לראשונה לאימוני קבוצת הילדים של מכבי יפו וזאת ללא ידיעת הוריו. בשלהי עונת 1964/1965 בליגה הלאומית עלה לקבוצה הבוגרת ומשחקו הראשון היה ב-25 במאי 1965 מול שמשון תל אביב. אסא הוצב בתפקיד המגן. בשלהי 1966 זומן לסגל הרחב של נבחרת הנוער בכדורגל.
בעונת 1970/1971 שיחקה מכבי יפו בליגה א' שהייתה הליגה השנייה בישראל. במשחק העלייה לליגה הלאומית בישל אסא למשה אוננה, את שער הניצחון על הפועל רמת-גן. אסא שיחק בשורות הקבוצה עד לסיום עונת 1973/1974, ומשחקו האחרון היה ב-2 בפברואר 1974 מול בית"ר ירושלים. הוא הופיע ב-92 משחקי ליגה בליגה הראשונה ובהם כבש שער אחד.
לאחר פרישתו ממשחק פעיל, השתלב אסא בעסקי המשפחה. הוא התגורר בבת-ים, היה נשוי ליפה, אב לשלושה ילדים וסב לנכדים. מנוח אסא הלך לעולמו ב-2016 והובא למנוחות בבית עלמין גני אסתר בראשון לציון.
לקריאה נוספת

ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.
הערות שוליים

↑  מצודת בית"ר לא נפרצה, דבר, 30 בינואר 1972.
↑  יעקב ברוש, הקפטן רוזנטל לא יוכל לצאת עם הנוער לבנגקוק, מעריב, 12 בדצמבר 1966.
↑  משה לרר, דקה 69-דקה של אושר ושל...עלייה לליגה הלאומית, מעריב, 13 ביוני 1971.
↑  ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 237. נתונים היסטוריים: ירון משעל
The Verve

| --- | --- |

The Verve בהופעה, 2008
 מקום הקמה:  ויגאן 
 תקופת הפעילות:  1990–1999   2007 – 2009
 סוגה:  רוק אלטרנטיבי   בריטפופ   רוק פסיכדלי
 חברת תקליטים:  EMI 
 פרופיל ב-IMDb
 חברים
 ריצ'רד אשקרופט   ניק מקייב   סיימון ג'ונס   פיטר סולסברי   סיימון טונג
 חברים לשעבר
 Simon Tong 
 
The Verve היא להקת רוק בריטית, שנוסדה בעיר ויגן שבמחוז מנצ'סטר שבאנגליה, בשנת 1990.
היסטוריה

הלהקה נוסדה בוינסטנלי סיקס פורם קולג', על ידי סולן הלהקה ריצ'רד אשקרופט, הגיטריסט ניק מקייב, הבסיסט סיימון ג'ונס והמתופף פטר סולסברי. סיימון טונג הצטרף ללהקה בשלב מאוחר יותר.
בתחילת דרכה, הלהקה הושפעה רבות מזרם הרוק הפסיכדלי, זרמי הספייס-רוק והשוגייז. הלהקה הוציאה מספר תקליטי שדרים באמצע שנת 1990, וכן שני תקליטים אשר זכו לביקורות אוהדות ביותר. הלהקה התמודדה בהמשך הדרך עם שינוי שמה ותחלופת אנשי הצוות, פרידות, בעיות בריאות של חלק מחבריה, שימוש בסמים ואף מספר תביעות משפטיות, וכן התפרקה לתקופה קצרה לאחר אלבומם השני. ההצלחה המסחרית של הלהקה הגיעה ב-1997 עם צאת אלבומה השלישי Urban Hymns והסינגל הראשון מאלבום זה, "Bitter Sweet Symphony", אשר הפך ללהיט עולמי. מתוך האלבום יצאו גם הסינגלים "The Drugs Don't Work" (אשר היה לשירם הראשון שהגיע למקום הראשון במצעדים בבריטניה), "Lucky Man" ו-"Sonnet".
הלהקה התפרקה בפעם השנייה באפריל 1999, עקב מחלוקות פנימיות שהובילו לעזיבתו של מקייב. ההרכב המקורי של הלהקה התאחד כעבור כ-8 שנים, ביוני 2007, ויצא למסע הופעות לקראת סוף אותה שנה. באוגוסט 2008 הוציאה הלהקה את האלבום Forth, ממנו בלט הסינגל "Love Is Noise". אולם הלהקה התפרקה בפעם השלישית זמן קצר לאחר מכן.
הלהקה הצליחה לצבור לעצמה לאורך השנים מוניטין רב, ונחשבת עד היום כאחת מהלהקות המשפיעות ביותר ברוק האלטרנטיבי הבריטי בעשור בו פעלה.
דיסקוגרפיה > אלבומי אולפן

A Storm in Heaven‏ (1993)
A Northern Soul‏ (1995)
Urban Hymns‏ (1997)
Forth‏ (2008)
דיסקוגרפיה > מיני אלבומים

Verve‏ (1992)
דיסקוגרפיה > אוספים

No Come Down‏ (1994)
This Is Music: The Singles 92–98‏ (2004)
ליליקס

| --- | --- |
 מקום הקמה:  Cranbrook 
 מוקד פעילות:  קרנברוק, קולומביה הבריטית, קנדה
 תקופת הפעילות:  1997–2010 (כ־13 שנים)
 סוגה:  רוק, פופ רוק
 חברת תקליטים:  Maverick Records
 פרופיל ב-IMDb
 חברים
 טשה-ריי אווין לייסי-לי אווין אריק הודיקוף קמרון בראס אלכס ורון
 חברים לשעבר
 לואיס ברנס אשלי גרובל סיירה הילס קים אורהאן אלישה וורינגטון סקוט תומפסון ברית בלאק
 
ליליקס (באנגלית: Lillix) הייתה להקת בנות קנדית, שיצרה בסגנון הפופ-רוק.
הלהקה נוסדה ב-1997 בשם טייגרלילי כשחבריה היו בתיכון. ב-2001 הוחתמה אצל חברת התקליטים "מבריק" והחליפה את שמה לליליקס בגלל שהשם טייגרלילי כבר היה בשימוש להקה אחרת.
ההרכב המקורי כלל את טשה-ריי אווין (גיטרה), לייסי-ריי אווין (קלידים), לואיס ברנס (בס) וסיירה הילס (תופים). ב-2001 עזבה הילס ואת תפקיד המתופפת תפסה קים אורהאן ובהמשך אלישה וורינגטון.
ב-2006 הושעתה פעילות הלהקה בעקבות סגירת פעילות חברת התקליטים. ב-2007 הצטרפו ללהקה שני חברים והחל תהליך הרכבה מחדש. ב-2009 הכריזה הלהקה על חזרתה לפעילות וב-2010 הוציאה אלבום באופן עצמאי, הנושא את שמה הקודם של הלהקה. האלבום לא הצליח מסחרית ופעילות הלהקה הופסקה.
חברת הלהקה לואיס ברנס (אנ') המשיכה לעסוק במוזיקה והוציאה מספר אלבומי סולו.
אלבומים

ב-2003 הוציאה ליליקס את אלבום הבכורה, Falling Uphill. מתוכו יצאו כסינגלים "It's About Time", "Tomorrow" ו-"What I Like About You" - גרסת כיסוי לשיר של הרומנטיקס. גרסה זו הופיעה בסרטים שישי הפוך ופתאום 30 ונבחרה כשיר הנושא בסדרה אחיות או לא להיות. שיר נוסף מהאלבום, בעקבות האלבום קיבלה הלהקה שתי מועמדויות בטקס פרסי ג'ונו לשנת 2004.
ב-2006 יצא אלבומה השני, Inside the Hollow, בקנדה וביפן. לאלבום סינגל אחד בלבד - "Sweet Temptation (Hollow)". רצועת הבונוס בגרסה היפנית, The Meaning, הופיעה לפני כן בסרט יומני הנסיכה 2: אירוסין מלכותיים מ-2004.
האלבום השלישי, Tigerlily, יצא בקנדה ב-2010. מאלבום זה שני שירים יצאו כסינגלים: "Dance Alone", ו-"Nowhere to Run".
הערות שוליים

↑  It Happened to Me: The Record Label I Was Signed to Went Under,  ראיון ב-SonicBids Blog, ‏24 בנובמבר 2015
| --- | --- |
בקרת זהויות :  ISNI: 0000 0000 9200 2900  LCCN: no2003109865  MusicBrainz: fd90af91-ed07-4e85-8816-26c954fe5286  VIAF: 134823007   WorldCat (עם VIAF): 134823007
סוואמינריאן אקשרדהאם (דלהי)

| --- | --- |

 מידע כללי
 סוג:  מקדש 
 מיקום:  מזרח דלהי 
 מדינה:  הודו 
 הקמה ובנייה
 תקופת הבנייה:  ?–2005
 תאריך פתיחה רשמי:  2005 
 
 קואורדינטות:  28°36′45″N 77°16′38″E﻿ / ﻿28.6125°N 77.2773°E﻿ / 28.6125; 77.2773
 www.akshardham.com
 he
 
סוואמינריאן אקשרדהאם (באנגלית: Swaminarayan Akshardham; בהינדי: स्वामीनारायण अक्षरधाम; מכונה גם: "אקשרדהאם דלהי") הוא מקדש הינדי וקמפוס רוחני-תרבותי במחוז מזרח דלהי, דלהי, הודו. המתחם נבנה עם ארכיטקטורה הינדית מסורתית ומודרנית, בהשראת יוג'יז'י מהרג' (אנ'), נוסד על ידי פרמוח סוואמי מהרג' (אנ') ונבנה על ידי "Bochasanwasi Akshar Purushottam Swaminarayan Sanstha" (BAPS). זהו המקדש ההינדי השני בגודלו בעולם, אחרי אקשרדהאם ניו ג'רזי (אנ') בארצות הברית.
המקדש נפתח רשמית ב-6 בנובמבר 2005 על ידי פרמוח סוואמי מהרג', בנוכחות APJ עבדול קאלאם, לאל קרישנה אדוואני וראש ממשלת הודו מאנמוהאן סינג.
מתחמים ומתקנים

.
מתחמים ומתקנים > מקדש אקשרדהאם - Akshardham Mandir

המקדש הוקם ליד נהר יאמונה והוא מתנשא לגובה 43 מטרים, רוחבו 96 מטרים ואורכו 109 מטרים. המקדש בנוי כולו מאבן חול ורודה מראג'סטאן ושיש לבן מאיטליה והוא נבנה באופן מסורתי, על פי הנחיות ההנדסה ההינדית הקלאסית, ללא שימוש במתכת כל שהיא, או בטון. כל הקירות מכוסים בעיטורים מגולפים באבן של צמחייה, חיות, רקדנים, מוזיקאים ואֵלים.
במקדש יש 234 עמודים מעוטרים בפסלים, תשע כיפות ו-20,000 פסלים ודימויים (murtis) של מנהיגים רוחניים (swamis), מאמינים (devotees) ו"חכמים" (acharyas).
בתוך המקדש יש מחווה לפיל על חשיבותו בתרבות ההינדית ובהיסטוריה של הודו, 148 פסלי פילים בגודל חי, ששוקלים יחד 3,000 טון.
מתחמים ומתקנים > היכל הערכים - Sahajanand Darshan

היכל הערכים מעביר לנכנס בשעריו ערכים ומסרים על חשיבות השלום, הרמוניה, ענווה, שירות לזולת, מסירות לאלוהים, אי-אלימות, צמחונות, התמדה, תפילות, מוסר והרמוניה משפחתית. המסרים שנאספו מהתרבות ההינדית העתיקה מועברים לנוכח באמצעות אמצעים טכנולוגיים חדישים, כמו: אפקטים של אור וקול, רובוטיקה ודיורמות דמויי חיים המציגים אירועים מחייו של סוואמינאריאן, ומציגות את המסר שלו. מתרחש בהודו של המאה ה-18, הקהל חווה מ באמצעות 15 דיורמות תלת־ממדיות.
מתחמים ומתקנים > המזרקה המוזיקלית

המזרקה המוזיקלית, הידוע גם בשם יָאגנָאפּוּרוּש קוּנד (Yagnapurush Kund) היא בגודל המזרקה משתרעת על שטח של 91 על 91 מטרים ובה 2,870 מדרגות ו-108 מקדשים קטנים ובמרכזה נמצא אגן בצורת פרח לוטוס בעל שמונה עלים.
במהלך היום, המדרגות משמשות כמקום מנוחה למבקרים, ובערב מוצג מופע מים מוזיקלי בשם "סָהָאג' אָנָנְד" (Sahaj Anand), עם מולטימדיה. המופע, שנמשך 24 דקות, משלב אמצעי מדיה שונים כדי להציג סיפור מסורתי עתיק בעזרת לייזרים צבעוניים, הקרנות וידאו, להבות מתחת למים, סילוני מים, סאונד והופעות חיות. המזרקה נקראת על שמו של מייסד ארגון ה-BAPS, שָאסטְרִיגִ'י מהראג' (Shastriji Maharaj).
מתחמים ומתקנים > תיאטרון נילקנת' דרשן - Nilkanth Darshan Theatre

אולם תיאטרון עם מסך הפורמט הגדול הראשון והיחיד של דלהי, בגודל 26 על 20 מטרים ובו מוצגים סרטים שהופקו במיוחד למקום. בכניסה מוצג פסל ברונזה בגובה 8.2 מטרים של נילקאנת' ורני (אנ').
גנים > גן הודו (Garden of India)

גן מטופח הידוע גם בשם "Bharat Upavan" והוא כולל מדשאות, עצים ושיחים. ברחבי הגן פזורים פסלי ברונזה של אישים שתרמו לתרבות ולהיסטוריה של הודו ובכללם דמויות בולטות כמו מהטמה גנדי.
גנים > יוגי הרדיי כמאל (Yogi Hraday Kamal)

מתחם שקוע בנוי בצורת לוטוס (במבט מלמעלה) ובו פסלי מקדשים ואבנים גדולות עליהן חקוקים ציטוטים של גדולי עולם, החל משקספיר ומרטין לותר קינג ג'וניור ועד סוואמי ויווקננדה וסוואמינאריאן.
מקומות נוספים במתחם > Nilkanth Abhishek

המאמינים מבצעים אָבְּהִישֶק, טקס של שפיכת מים על פסלו של נילקאנת' ורני תוך הבעת תפילותיהם לשיפור רוחני ולמילוי משאלותיהם.
מקומות נוספים במתחם > מרכז - AARSH

המרכז לחקר יישומי של הרמוניה חברתית, (The Akshardham Center for Applied Research in Social Harmony) הוא מרכז לימוד ומחקר של הרמוניה חברתית ונושאים קשורים המיועד לחוקרים וסטודנטים בנושאים כמו: חינוך, רפואה, רווחת שבטים וכפרים, אקולוגיה ותרבות.
תכנון ובניה

תכנון המתחם החל ב-1968 כחזון של יוג'יז'י מהרג' אך הוא מת ב-1971 והפרויקט לא התקדם. יורשו בפקיד, פרמוח סוואמי מהרג', החל ב-1982 להגשים את חלומו של הגורו יוגיז'י מהרג' ומבין האפשרויות נבחר מיקום ליד נהר יאמונה.
התכנית החלה לקרום עור וגידים באפריל 2000, לאחר שרשות הפיתוח של דלהי הקצתה 240 דונם וממשלת אוטר פראדש הקצתה 120 דונם לפרויקט. הבנייה החלה ב-8 בנובמבר 2000 והמתחם נפתח רשמית ב-6 בנובמבר 2005.
שבעת אלפים חוצבים ושלושת אלפים מתנדבים עבדו בבניית אקשרדהאם והם השתמשו במעל 6,000 טונות של אבן חול ורודה שהגיעה מראג'סטאן. החיתוכים הראשונים באבן נעשה במכונות וכל הגילופים המפורטים נעשו בעבודת יד.
ראו גם

מדיה וקבצים בנושא  בוויקישיתוף
הערות שוליים

↑  "Swaminarayan Akshardham New Delhi".
↑  "What is Akshardham". BAPS Swaminarayan Sanstha. אורכב מ-המקור ב-17 באוקטובר 2008. נבדק ב-2008-10-28. {{cite web}}:  (עזרה)
1 2  "Timeline". akshardham.com (באנגלית אמריקאית). נבדק ב-2019-03-18.
1 2  Kavita Singh, Temple of Eternal Return: The Swāminārāyan Akshardhām Complex in Delhi, Artibus Asiae 70, 2010, עמ' 52–60
↑  What to See - mandir, web.archive.org, ‏2008-09-12
↑  SAHAJANAND DARSHAN – HALL OF VALUES, akshardham.com
↑  Audio Animatronics Show at Akshardham, web.archive.org, ‏2008-10-25
1 2  Sahaj Anand Water Show, akshardham.com (באנגלית)
↑  What to See - Yagnapurush Kund, web.archive.org, ‏2008-09-15
1 2  What to See - Bharat Upvan, web.archive.org, ‏2008-09-15
↑  Abhishek, BAPS (באנגלית)
↑  AARSH, BAPS Swaminarayan Research (באנגלית אמריקאית)
↑  Making of Akshardham, web.archive.org, ‏2008-10-08
↑  Hinduism Today | Akshardham | April/May/June, 2006, web.archive.org, ‏2007-09-29
↑  "Akshardham Temple Delhi". Cultural India.net. ארכיון מ-21 באפריל 2008. נבדק ב-7 דצמבר 2024. {{cite web}}:  (עזרה)
↑  Malik, Rajiv (2006). "Pride of India: How Yogiji Maharaj's Dream Was Fulfilled (Interview)". Hinduism Today Magazine|Hinduism Today. ארכיון מ-29 בספטמבר 2007. נבדק ב-7 דצמבר 2024. {{cite web}}:  (עזרה)
| --- | --- |
בקרת זהויות :  VIAF: 305338789   WorldCat (עם VIAF): 305338789 
הכיפה המרכזית של המקדש
המזרקה המוזיקלית
Yogi Hraday Kamal
מאדוויין

| --- | --- |

 מקום הקמה:  אילינוי, פאוריה 
 מוקד פעילות:  פאוריה, אילינוי, ארצות הברית
 תקופת הפעילות:  1996–2010 (כ־14 שנים)
 סוגה:  נו-מטאל, מטאל אלטרנטיבי
 חברת תקליטים:  Epic
 www.mudvayne.com
 פרופיל ב-IMDb
 חברים
 צ'אד גריי (סולן)  גרג טריבט (גיטריסט)   מאת'יו מקדונג (מתופף)   ריאן מרטיני (באסיסט)
 חברים לשעבר
 שון ברקלי (באסיסט)
 
מאדוויין (באנגלית: Mudvayne) היא להקת נו-מטאל מפאוריה, אילינוי. הלהקה נוסדה ב-1996 על ידי הסולן צ'אד גריי, הגיטריסט גרג טריבט, המתופף מאטיו מקדונאג והבאסיסט שון ברקלי, שב-1998 הוחלף בידי ריאן מרטיני. הלהקה פרצה לתודעה בזכות להקת סליפנוט.
דיסקוגרפיה

1997 - "Kill, I Oughtta" - דמו
2000 - "L.D. 50" - אלבומם הראשון של הלהקה באורך מלא
2001 - "The Beginning of All Things to End" - אלבום שני שהוא הוצאה מחדש של אלבום הדמו
2002 - "The End of All Things to Come" - אלבומם השלישי
2005 - "לוסט אנד פאונד" - אלבום מצליח של הלהקה. סינגל ממנו הופיע בפסקול הסרט "המסור 2".
2009 - " mudvayme"- האלבום החמישי והאחרון שהלהקה הוציאה לפני שהתפרקה.
מתיו צנטרוביץ'

מתיו "מט" צנטרוביץ' ג'וניור (באנגלית: .Matthew "Matt" Centrowitz, Jr; נולד ב-18 באוקטובר 1989) הוא אתלט אמריקאי, האלוף האולימפי (ריו דה ז'ניירו 2016), סגן אלוף העולם (מוסקבה 2013), אלוף העולם באולם (פורטלנד 2016), אלוף הנוער במשחקים הפאן אמריקאיים (סאן פאולו 2007) ו-4 פעמים אלוף ארצות הברית (2011, 2013, 2016-2015) בריצת 1500 מטר.
ביוגרפיה

צנטרוביץ' ג'וניור נולד בבלטסוויל שבמרילנד. הוא בנו של אתלט אמריקאי, מתיו צ'נטרוביץ' שייצג את ארצות הברית באולימפיאדה (מונטריאול 1976) בריצת 1500 מטר.
ביוגרפיה > 2007 > אלוף אמריקה לנוער

במשחקים הפאן אמריקאיים לנוער שנערכו בסאו פאולו, ברזיל בשנת 2007 זכה צנטרוביץ' במדליית זהב בריצת 1500 מטר בתוצאה של 3:56.63 דקות.
ביוגרפיה > 2011 > מדליית ארד באליפות עולם

באליפות העולם שנערכה בטגו, קוריאה הדרומית בשנת 2011 זכה צ'נטרוביץ' במדליית ארד בריצת 1500 מטר בתוצאה של 3:36.08 דקות, אחרי אסבל קיפרופ (3:35.69 דקות) וסילאס קיפלאגט (3:35.92 דקות), שניהם מקניה.
ביוגרפיה > 2012

באולימפיאדת לונדון (2012) סיים צ'נטרוביץ' במקום רביעי בריצת 1500 מטר בתוצאה של 3:35.17 דקות, 4 מאיות ממדליית ארד.
ביוגרפיה > 2013 > סגן אלוף עולם

באליפות העולם שנערכה במוסקבה, רוסיה בשנת 2013 זכה צ'נטרוביץ' במדליית כסף בריצת 1500 מטר בתוצאה של 3:36.78 דקות, אחרי אסבל קיפרופ (3:36.28 דקות) ולפני יוהאן קרוניה מדרום אפריקה (3:36.83 דקות).
ביוגרפיה > 2015

באליפות העולם שנערכה בבייג'ינג, סין בשנת 2015 סיים צנטרוביץ' במקום שמיני בריצת 1500 מטר בתוצאה של 3:36.13 דקות.
ביוגרפיה > 2016 > אלוף עולם באולם

באליפות העולם באולם שנערכה בפורטלנד, אורגון במרץ 2016 זכה צנטרוביץ' במדליית זהב בבריצת 1500 מטר בתוצאה של 3:44.22 דקות, לפני יאקוב הולושה מצ'כיה (3:44.30 דקות) וניק ויליס מניו זילנד (3:44.37 דקות).
ביוגרפיה > 2016 > אלוף אולימפי

באולימפיאדת ריו דה ז'ניירו (2016) זכה צנטרוביץ' במדליית זהב בריצת 1500 מטר בתוצאה של 3:50.00 דקות, תאופיק מחלופי מאלג'יריה (3:50.11 דקות) וניקולס ויליס מניו זילנד (3:50.24 דקות) ובכך היה לאמריקאי הראשון שזכה במדליית זהב בריצה זו מאז מל שפרד (לונדון 1908). ניצחונו הושג על ידי ריצה טקטית שהתנהלה באיטיות רבה מאוד והסתיימה בסיום מזהיר של 50.6 שניות ב-400 מטר האחרונים. הייתה זו למעשה התוצאה האיטית ביותר, בריצה זו מאז אולימפיאדת לוס אנג'לס (1932).
שיאים אישיים > אצטדיון

ריצת 800 מטר: 1:44.62 דקות (2015)
ריצת 1500 מטר: 3:30.40 דקות (2015)
ריצת מייל: 3:50.53 דקות (2014)
ריצת 5000 מטר: 13:20.06 דקות (2014)
שיאים אישיים > אולם

ריצת 800 מטר: 1:47.82 דקות (2013)
ריצת 1500 מטר: 3:35.91 דקות (2016)
ריצת מייל: 3:50.63 דקות (2016)
ריצת 3000 מטר: 7:40.74 דקות (2016)
רולינג סטון טופ 200

לוגו מגזין הרולינג סטון
רולינג סטון טופ 200 (באנגלית: Rolling Stone Top 200) היה מצעד אלבומים אמריקאי, שהתפרסם מדי שבוע על ידי מגזין הרולינג סטון. מצעד האלבומים הסתמך על מכירות פיזיות ודיגיטליות, תוך הסתמכות על נתוני הזרמת מדיה (הן של האלבום והן של השירים באלבום).
בשונה ממצעד הבילבורד 200 והבילבורד הוט 100, מצעד זה לא הסתמך על נתוני רדיו. מצעד האלבומים פורסם לראשונה ב-2 ביולי 2019. האלבום הראשון אשר כבש את פסגת המצעד היה Help Us Stranger, של הלהקה האמריקאית, הראקונטורס. המצעד, כמו גם שאר המצעדים שהופעלו על ידי רולינג סטון, הופסקו להתפרסם ב-28 באוקטובר 2021.
רקע

במאי 2019, נודע כי מגזין הרולינג סטון יתחרה עם מצעד האלבומים המוכר בילבורד 200, ויפרסם גם כן מצעד שבועי הכולל בתוכו 200 אלבומים שונים. מצעד האלבומים התבסס על מידע אשר נאסף על ידי החברה אלפא דטה. לאחר שלוש שנים בהם פורסם המצעד באופן קבוע ביום שישי, הוחלט להפסיק אותו ואת שאר מצעדי הרולינג סטון לאלתר, כשהאחרון פורסם ב-28 באוקטובר 2021.
האלבום האחרון שהגיע למקום הראשון ברולינג סטון טופ 200 היה Certified Lover Boy של דרייק, שעשה זאת עם מכירות של למעלה מ-63,000 עותקים בשבוע השמיני ליציאתו.
ראו גם

רולינג סטון טופ 100
בילבורד 200
הערות שוליים

↑  "Welcome to the Rolling Stone Charts". Rolling Stone. 2 ביולי 2019. נבדק ב-2 ביולי 2019. {{cite web}}:  (עזרה)
1 2  "RS Charts: The Raconteurs Take Number One on Rolling Stone Top 200 Albums Chart". Rolling Stone. 2 ביולי 2019. נבדק ב-2 ביולי 2019. {{cite web}}:  (עזרה)
1 2  Steven Perlberg, Rolling Stone's new editor-in-chief wants to restore the 54-year-old publication to its glory days. But first he'll have to reckon with simmering internal tensions over diversity., Business Insider (באנגלית אמריקאית)
↑  Rolling Stone, Rolling Stone, An Update on the Rolling Stone Charts, Rolling Stone, ‏2019-05-11 (באנגלית אמריקאית)
↑  Top 200 Albums, Oct 22, 2021 - Oct 28, 2021
| רולינג סטון |
| --- | --- | --- |
| רולינג סטון טופ 100 | 2019 • 2020 • 2021 |  |
| רולינג סטון טופ 200 | 2019 • 2020 • 2021 |  |
| מצעדים נוספים | רולינג סטון טרנדינג 25 • רולינג סטון ארטיסט 500 • רולינג סטון בריקת'רו 25 |  |
קלוד אקה

| --- | --- |

 לידה:  18 בפברואר 1939 אומוקו, ניגריה 
 פטירה:  7 בנובמבר 1996 (בגיל 57) לאגוס, ניגריה 
 ענף מדעי:  מדע המדינה 
 מקום לימודים:  אוניברסיטת קולומביה  קולג' קינג 
 מוסדות:  אוניברסיטת ייל  אוניברסיטת ניירובי  אוניברסיטת דאר א-סלאם 
 
פרופסור קלוד אקה (אנגלית: Claude Ake; ‏18 בפברואר 1939 – 7 בנובמבר 1996) היה מדען מדינה ניגרי.
ביוגרפיה

אקה קיבל תואר דוקטור באוניברסיטת קולומביה, בשנת 1966. ובמהלך חייו החזיק במשרות אקדמיות במוסדות אקדמיים בעולם, לרבות אוניברסיטת ייל בארצות הברית, אוניברסיטת ניירובי בקניה, אוניברסיטת דאר א סלאם בטנזניה ואוניברסיטת פורט הארקורט בניגריה. הוא היה פעיל בפוליטיקה של מולדתו, ניגריה, אך השיג את פרסומו בשל עבודתו בנוגע להתפתחות הבינלאומית והדמוקרטיה. הוא היה מומחה לענייני אפריקה והביע דאגה מהשפעות הליך הגלובליזציה על היבשת האפריקנית ועל הדמוקרטיה בעולם.
אקה נהרג בתאונת מטוס בטיסה בין פורט הרקורט ולגוס.
פרודוקס

| --- | --- |
 מוקד פעילות:  פתח תקווה, ישראל.
 תקופת הפעילות:  2003–2010 (כ־7 שנים)
 סוגה:  היפ הופ, ראפ
 שיתופי פעולה בולטים:  סול ג'יי, סגול 59, אורטגה, לוקץ',  טונה, פלד
 חברים
 נצ'י נצ' צ'יצ'ו אריסטו שקל
 
פרודוקס (באנגלית: Produx) הייתה להקת היפ הופ ישראלית מפתח תקווה. הלהקה כללה את הראפרים רביד "נצ'י נצ'" פלוטניק, שמואל "אריסטו" יוסף ושמשון "צ'יצ'ו" אדמה, והופקה על ידי אייל "שקל" דוידי. ב-2010 הלהקה התפרקה עקב חילוקי דעות בין חברי הלהקה. המוזיקה של הלהקה הייתה ידועה בכך שהיא שילבה בין סגנון האולד סקול ראפ לבין מוזיקת הפופ הפרסית.
ביוגרפיה

נצ'י נצ', אריסטו וצ'יצ'ו נפגשו בסוף 2003 (כשהם היו בכיתה ט'), כאשר חבר של נצ'י נצ' סיפר לו שיש שני נערים ממוצא אתיופי בשכונת תקומה בפתח תקווה, שאוהבים כמוהו היפ-הופ אולד-סקול. השלושה התחילו לשיר ראפ ביחד בצורה חובבנית עם ביטים מוכנים שהורידו מהאינטרנט, ואף השתתפו בערבי "מיקרופון פתוח" במועדון הג'י ספוט. ב-2008 השלושה הכירו את שקל, שהפיק להם את השירים בצורה מקצועית. בסוף 2008 הלהקה שחררה את המיקסטייפ הראשון שלה להורדה באינטרנט.
ב-2010 הלהקה הוציאה לאור את אלבומם הראשון, תחיית המתים. האלבום מוקסס על ידי אורי שוחט, אשר ייעץ מוזיקלית לחברי הלהקה. חודש לפני צאת האלבום הלהקה התפרקה עקב חילוקי דעות בין חבריה. בראיון שנערך עם נצ'י נצ', צוין שהלהקה תכננה מראש להקליט אלבום אחד בלבד, ולא תחזור לפעול בעתיד. למרות הפירוק, חברי הלהקה המשיכו לשתף פעולה בקידום אלבומם הראשון ובהפצתו.
לאחר פירוק ההרכב

בשנים שלאחר צאת האלבום,  נצ'י נצ' והמפיק של ההרכב, שקל יצאו לדרך עצמאית עם אלבומי סולו משלהם. כמו כן, חברי פרודוקס השתתפו יחד במספר שירים בפרויקטים אחרים.
ב-2015 השתתפו נצ'י נצ' ושמואל יוסף בשיר "בדוגרי" מתוך אלבום הבכורה של בני אסתרקין, "יום אחד כל זה יהיה שלנו".
ב-2016 השתתפו נצ'י נצ' ושמואל יוסף באלבום הבכורה של שקל "רדיו ג'ונאם" בשיר "מתוך הים".
ב-2019 השתתפו נצ'י נצ' (תחת השם רביד פלוטניק), שקל ושמואל יוסף בשיר "עדיין" באלבום השני של המפיק עידו מימון, "זכרונות מהעתיד".
ב-2020 הועלה האלבום היחיד של פרודוקס, "תחיית המתים" לכל שירותי הסטרימינג ברשת.
ב-2021 הוציא אריסטו את הסינגל הראשון שלו, "גיזה".
דיסקוגרפיה

2008 - פרודוקס - המיקסטייפ
2010 - תחיית המתים
ספרקלהורס

| --- | --- |

 מקום הקמה:  ריצ'מונד 
 מוקד פעילות:  צפון קרולינה, ארצות הברית
 תקופת הפעילות:  1995–2010 (כ־15 שנים)
 סוגה:  אינדי, רוק אלטרנטיבי, קאנטרי
 חברת תקליטים:  EMI
 www.sparklehorse.com
 פרופיל ב-IMDb
 חברים
 Mark Linkous 
 חברים לשעבר
 מארק לינקוס סקוט מינור
 
ספרקלהורס (אנגלית: Sparklehorse) הייתה להקת רוק אלטרנטיבי מצפון קרולינה, ארצות הברית. רוב שירי הלהקה הוקלטו על ידי סולן הלהקה מארק לינקוס, אשר לעיתים שיתף פעולה עם המתופף סקוט מינור.
היסטוריית הקלטות

אלבומה הראשון של הלהקה - Vivadixiesubmarinetransmissionplot יצא ב-1995 והיווה הצלחה ממוצעת ברדיו המכללות.
ב-1996, בעת מסע הופעות באירופה ביחד עם רדיוהד, נטל לינקוס מנת יתר של נוגדי דיכאון, אלכוהול, והרואין במלון לונדוני, וכתוצאה מכך התמוטט בפתאומיות, ונותר חסר הכרה כשהוא שעון על רגליו במשך כ-14 שעות. כתוצאה מכך, האשלגן בגופו הצטבר וכשהרימו אותו על מנת לפנותו לבית חולים הוא עבר דום לב שנמשך מספר דקות. לינקוס עבר ניתוח ונותר צמוד לכיסא גלגלים למשך שישה חודשים.
Good Morning Spider יצא ב-1998 והוקלט זמן קצר לאחר המקרה. מבקרים טוענים שהטון העגמומי באלבום נבע ממקרה זה בעוד שלינקוס טען שרוב שירי האלבום נכתבו בכלל לפני המאורע. שיר אחד באלבום, St. Mary, הוקדש לאחיות שטיפלו בו בבית החולים הלונדוני.
ב-2001 יצא האלבום It's a Wonderful Life שכלל אמנים כגון טום וויטס, פי.ג'יי הארווי ודייב פרידמן ממרקורי רייב. בניגוד לאלבומים הקודמים של הלהקה שהוקלטו והופקו על ידי לינקוס עצמו, הוקלט רובו של אלבום זה על ידי דייב פרידמן, לאחר שחברת התקליטים של הלהקה, האחים וורנר, ביקשה ממארק לצרף מפיק חיצוני לאלבום.
אלבומה הרביעי של הלהקה, Dreamt for Light Years in the Belly of a Mountain, יצא רק 5 שנים מאוחר יותר ב-2006 ושיתף מוזיקאים כגון דיינג'ר מאוס וסטיבן דרוזד מהפליימינג ליפס.
ב-2009 ספרקלהורס חברו לדיינג'ר מאוס ודייוויד לינץ' ליצירת הפרויקט Dark Night of the Soul שכלל ספר צילומים של לינץ'.
ב-6 במרץ 2010 שם לינקוס קץ לחייו בירייה.
דיסקוגרפיה

Vivadixiesubmarinetransmissionplot ‏(1995)
Good Morning Spider ‏(1998)
It's a Wonderful Life ‏(2001)
Dreamt for Light Years in the Belly of a Mountain‏ (2006)
Dark Night of the Soul (עם דיינג'ר מאוס) (2010)
Bird Machine‏ (2023)